section_heading: Radnja
paragraph_text: Srednjoškolac Peter Parker, sramežljiv i povučen učenik živi s tetom May i ujakom Benom. Na školskom izletu, posjećuje genetski laboratorij, zajedno s najboljim prijateljem Harryjem Osbornom i simpatijom Mary Jane Watson. Tijekom fotografiranja Mary Jane, Petera ugriza tzv. "super pauk". Nakon izleta, počne osjećati jaku nelagodu pa se onesvijesti kod kuće. U međuvremenu, Harryjev otac, dobro poznati znanstvenik Norman Osborn, milijarder i vlasnik kompanije Oscorp, pokušava sklopiti važan vojnički ugovor. Kako vrijeme izmiče, na sebi testira opasnu i nestabilnu kemikaliju koja povećava performanse čovjeka. Nakon samoprimjene kemikalije, postane lud te ubija pomoćnika, doktora Stromma.